
Noteikumi par kārtību, kādā profesionālā dienesta karavīram piešķir kompensāciju dzīvojamās telpas īres izdevumu un komunālo maksājumu segšanai, un kompensācijas apmēru
Izdoti saskaņā ar Valsts un pašvaldību institūciju amatpersonu
un darbinieku atlīdzības likuma 31.panta pirmo daļu
· 1. Noteikumi nosaka kārtību, kādā profesionālā dienesta karavīram (turpmāk – karavīrs) piešķir kompensāciju dzīvojamās telpas īres izdevumu un komunālo maksājumu (turpmāk – kompensācija) segšanai, un kompensācijas apmēru.
· 2. Šo noteikumu izpildi finansē no Aizsardzības ministrijai piešķirtajiem valsts budžeta līdzekļiem.
· 3. Kompensāciju karavīram piešķir no dienas, kad stājies spēkā līgums par profesionālo dienestu, līdz dienai, kad līgums par profesionālo dienestu zaudē spēku.
· 4. Kompensācijas apmērs ir 250 euro.
· 5. Kompensāciju karavīram izmaksā reizi mēnesī. Ja kompensāciju izmaksā par nepilnu mēnesi, tās apmēru aprēķina proporcionāli nodienētajam laikam.
· 6. Atzīt par spēku zaudējušiem Ministru kabineta 2007.gada 2.janvāra noteikumus Nr.20 "Noteikumi par kārtību, kādā profesionālā dienesta karavīriem izmaksā kompensāciju dzīvojamās telpas īres izdevumu un komunālo maksājumu segšanai, un kompensācijas apmēru" (Latvijas Vēstnesis, 2007, 5.nr.; 2008, 14.nr.).

